Dannemare d. 24.10.16

Til

Landbrug og Fødevarer, Dansk Fåreavl, Fællesorganisationen, Økologisk Landsforening, Brancheforeningen Får og Geder, NAER.

På mødet på Axelborg d. 11.10.16 blev vi enige om, at undertegnede skulle indkalde til et møde vedrørende Fåreafgiftsfondens fremtid.

 Danske Lammeproducenter har på et bestyrelsesmøde d. 23.10.16 drøftet Fåreafgiftsfonden og eventuelle muligheder for at finde et niveau for fondens eksistens, som hele branchen vil kunne acceptere.

 Bestyrelsen besluttede i enighed, at den ikke ser nogen realistiske og holdbare og acceptable løsninger. Danske Lammeproducenter ønsker fonden nedlagt.

 Derfor anser jeg det for formålsløst at indkalde til et møde med branchens øvrige parter, hvilket jeg derfor undlader.

Som det fremgår har jeg sendt dette til alle parter.

Jeg kontakter Landbrug og Fødevarer m.h.p. at finde ud af, hvad der nu skal ske, så snart jeg ved noget, vil jeg som formand for Fåreafgiftsfonden sørge for, at I bliver orienteret.

Med venlig hilsen

Per Ploug